Torshälla

Torshälla je grad od 7,612 stanovnika u sredini Švedske, koji administrativno podpada pod Općinu Eskilstuna. Geografija Torshälla leži u Grofoviji Södermanland, na obalama rijeke Eskilstunaån, nedaleko od njena ušća u Jezero Mälaren, udaljena oko 7 km sjeverno od Eskilstune. Historija Torshälla je kao naselje navjerojatnije iznikla oko 1300. ili nedugo prije. Ali je kao centar plodne krajine Rekarne, možda bila i jedno od svetišta predkršćanske Švedske. Izvrsna pozicija na plovnom Eskilstunaånu omogućila je Torshälli da još u 13. vijeku postane luka za pretovar robe između jezera Hjälmaren i Mälaren. Torshälla je dobila povelju o statusu grada 1317. a tokom 14. vijeka bila je i administrativni centar Rekarne. Kad je između 1595. -1610 prokopan prvi kanal između jezera Hjälmaren i Mälaren, koji je išao preko Torshälle, grad je bio na dobitku, ali je on uskoro zapušten nakon što je prokopan novi Hjälmaren kanal. Zbog tog je promet popuno zaobišao Torshällu, pa su se njegovi stanovnici početkom 17. vijeka, preorjentirali na proizvodnju robe od kovanog željeza. Ali nisu mogli izdržati konkurenciju nedaleke Eskilstune, da stvar bude gora grad je pretrpio veliki požar 1798. u kom je izgorilo 58 kuća, pa je krajem tog vijeka imala samo oko 600 stanovnika. Zanatstvo je dugo bilo najvažnija privredna aktivnost grada, sve do početka 19. vijeka kad se počela razvijati industrija, naročito od 1829. kad je izgrađena čeličana Nyby bruk, tako da 3/4 zaposlenih radi u industriji. Reference Vanjske veze Službene stranice općine Torshälla (sv)